Peterburi korrakaitseorganitest öeldi infoagentuurile RIA Novosti, et  maailma proletariaadi juhi kuju sai intsidendis olulisi kahjustusi. Muu hulgas tekkis kuju sisse meetrise läbimõõduga auk. Plahvatuse täpsed põhjused pole teada. Spekuleeritakse ka teemal, et auk Lenini kujusse võis olla teostatud granaadiheitjaga. Siseministeerium viimati esitatud väidet ei toeta. Küll aga märgitakse, et plahvatuse tekitanud aine ekvivalent trotüüliga oli ligikaudu 300 grammi.